标题：昭帝纪
汉昭帝简介
汉昭帝刘弗（前94年－前74年），原名刘弗陵，汉武帝少子，武帝崩后继位。即位后以难避讳的缘故更名刘弗，“弗”字避讳“不”。刘弗陵继位时年仅八岁（古代按虚岁算），遵照武帝遗诏，由霍光辅政，在位13年，病  死，终年21岁。葬于平陵（今陕西省咸阳市西北13里处）。年号有始元、元凤和元平。
原文
孝昭皇帝，武帝少子也。母曰赵婕妤，本以有奇异得幸，及生帝，亦奇异。语在《外戚传》。
武帝末，戾太子败，燕王旦、广陵王胥行骄嫚，后元二年二月上疾病，遂立昭帝为太子，年八岁。以侍中奉车都尉霍光为大司马大将军，受遗诏辅少主。
明日，武帝崩。戊辰，太子即皇帝位，谒高庙。帝姊鄂邑公主益汤沐邑，为长公主，共养省中。
大将军光秉政，领尚书事，车骑将军金日磾、左将军上官桀副焉。
夏六月，赦天下。
秋七月，有星孛于东方。
济北王宽有罪，自杀。
赐长公主及宗室昆弟各有差。追遵赵婕妤为皇太后，起云陵。
冬，匈奴入朔方，杀略吏民。发军屯西河，左将军桀行北边。
始元元年春二月，黄鹄下建章宫太液池中。公卿上寿。赐诸侯王、列侯、宗室金钱各有差。
已亥，上耕于钩盾弄田。
益封燕王、广陵王及鄂邑长公主各万三千户。
夏，为太后起园庙云陵。
益州廉头、姑缯、牂柯谈指、同并二十四邑皆反。遣水衡都尉吕破胡募吏民及发犍为、蜀郡奔命击益州，大破之。
有司请河内属冀州，河东属并州。
秋七月，赦天下，赐民百户牛、酒。大雨，渭桥绝。
八月，齐孝王孙刘泽谋反，欲杀青州刺史隽不疑，发觉，皆伏诛。迁不疑为京兆尹，赐钱百万。
九月丙子，车骑将军日磾薨。
闰月，遣故廷尉王平等五人持节行郡国，举贤良，问民所疾苦、冤、失职者。
冬，无冰。
二年春正月，大将军光、左将军桀皆以前捕斩反虏重合侯马通功封，光为博陆侯，桀为安阳侯。
以宗室毋在位者，举茂才刘辟强、刘长乐皆为光禄大夫，辟强守长乐卫尉。
三月，遣使者振贷贫民毋种、食者。
秋八月，诏曰：“往年灾害多，今年蚕、麦伤，所振贷种、食勿收责，毋令民出令年田租。”
冬，发习战射士诣朔方，调故吏将屯田张掖郡。
三年春二月，有星孛于西北。
秋，募民徙云陵，赐钱、田、宅。
冬十月，凤皇集东海，遣使者祠其处。
十一月壬辰朔，日有蚀之。
四年春三月甲寅，立皇后上官氏。赦天下。辞讼在后二年前，皆勿听治。
夏六月，皇后见高庙。赐长公主、丞相、将军、列侯、中二千石以下及郎吏、宗室钱、帛各有差。
徙三辅富人云陵，赐钱，户十万。
秋七月，诏曰：“比岁不登，民匮于食，流庸未尽还，往时令民共出马，其止勿出。诸给中都官者，且减之。”
冬，遣大鸿胪田广明击益州。
廷尉李种坐故纵死罪弃市。
五年春正月，追尊皇太后父为顺成侯。
夏阳男子张延年诣北阙，自称卫太子，诬罔，要斩。
夏，罢天下亭母马及马弩关。
六月，封皇后父骠骑将军上官安为桑乐侯。
诏曰：“朕以眇身获保宗庙，战战栗栗，夙兴夜寐，修古帝王之事，诵《保傅传》、《孝经》、《论语》、《尚书》，未云有明。其令三辅、太常举贤良各二人，郡国文学高第各一人。赐中二千石以下至吏、民爵，各有差。”
罢儋耳、真番郡。
秋，大鸿胪广明、军正王平击益州，斩首捕虏三万余人，获畜产五万余头。
六年春正月，上耕于上林。
二月，诏有司问郡国所举贤良、文学民所疾苦。议罢盐、铁、榷酤。
栘中监苏武前使匈奴，留单于庭十九岁乃还，奉使全节，以武为典属国，赐钱百万。
夏，旱，大雩，不得举火。
秋七月，罢榷酤官，令民得以律占租，卖酒升四钱。以边塞阔远，取天水、陇西、张掖郡各二县置金城郡。
诏曰：“钩町侯毋波率其君长、人民击反者，斩首捕虏有功。其立毋波为钩町王。大鸿胪广明将率有功，赐爵关内侯，食邑。”
元凤元年春，长公主共养劳苦，复以蓝田益长公主汤沐邑。
泗水戴王前甍，以毋嗣，国除。后宫有遗腹子?爰，相、内史不奏言，上闻而怜之，立?爰为泗水王。相、内史皆下狱。
三月，赐郡国所选有行义者涿郡韩福等五人帛，人五十匹，遣归。诏曰：“朕闵劳以官职之事，其务修孝、弟以孝乡里。令郡、县常以正月赐羊、酒。有不幸者赐衣被一袭，祠以中牢。”
武都氐人反，遣执金吾马适建、龙额侯韩增、大鸿胪广明将三辅、太常徒，皆免刑击之。
夏六月，赦天下。
秋七月乙亥晦，日有蚀之，既。
八月，改始元为元凤。
九月，鄂邑长公主、燕王旦与左将军上官桀、桀子票骑将军安、御史大夫桑弘羊皆谋反，伏诛。初，桀、安父子与大将军光争权，欲害之，诈使人为燕王旦上书言光罪。时上年十四，觉其诈。后有谮光者，上辄怒曰：“大将军国家忠臣，先帝所属，敢有谮毁者，坐之。”光由是得尽忠。语在燕王、霍光《传》。
冬十月，诏曰：“左将军安阳侯桀、票骑将军桑乐侯安、御史大夫弘羊皆数以邪枉干辅政，大将军不听，而怀怨望，与燕王通谋，置驿往来相约结。燕王遣寿西长、孙纵之等赂遗长公主、丁外人、谒者杜延年、大将军长史公孙遗等，交通私书，共谋令长公主置酒，伏兵杀大将军光，征立燕王为天子，大逆毋道。故稻田使者燕仓先发觉，以告大司农敞，敞告谏大夫延年，延年以闻。丞相征事任宫手捕斩桀，丞相少史王寿诱将安入府门，皆已伏诛，吏民得以安。封延年、仓、宫、寿皆为列侯。”又曰：“燕王迷惑失道，前与齐王子刘泽等为逆，抑而不扬，望王反道自新，今乃与长公主及左将军桀等谋危宗庙。王及公主皆自伏辜。其赦王太子建、公主子文信及宗室子与燕王、上官桀等谋反父母同产当坐者，皆免为庶人。其吏为桀等所诖误，未发觉在吏者，除其罪。”
二年夏四月，上自建章宫徙未央宫，大置酒。赐郎从宫帛，及宗室子钱，人二十万。吏民献牛、酒者赐帛，人一匹。
六月，赦天下。诏曰：“朕闵百姓未赡，前年减漕三百万石。颇省乘舆马及苑马，以补边郡三辅传马。其令郡国毋敛今年马口钱，三辅、太常郡得以叔、粟当赋。”
三年春正月，泰山有大石自起立，上林有柳树枯僵自起生。
罢中牟苑赋贫民。诏曰：“乃者民被水灾，颇匮于食，朕虚仓廪，使使者振困乏。其止四年毋漕。三年以前所振贷，非丞相、御史所请，边郡受牛者勿收责。”
夏四月，少府徐仁、廷尉王平、左冯翊贾胜胡皆坐纵反者，仁自杀，平、胜胡皆要斩。
冬，辽东乌桓反，以中朗将范明友为度辽将军，将北边七郡，郡二千骑击之。
四年春正月丁亥，帝加元服，见于高庙。赐诸侯王、丞相、大将军、列侯、宗室下至吏、民金、帛、牛、酒各有差。赐中二千石以下及天下民爵。毋收四年、五年口赋。三年以前逋更赋未入者，皆勿收。令天下酺五日。
甲戌，丞相千秋薨。
夏四月，诏曰：“度辽将军明友前以羌骑校尉将羌王、侯、君、长以下击益州反虏，后复率击武都反氐，今破乌桓，斩虏获生，有功。其封明友为平陵侯。平乐监傅介子持节使，诛斩楼兰王安，归首县北阙，封义阳侯。”
五月丁丑，孝文庙正殿火，上及群臣皆素服。发中二千石将五校作治，六月成。太常及庙令、丞、郎吏皆劾大不敬，会赦，太常轑阳侯德免为庶人。
六月，赦天下。
五年春正月，广陵王来朝，益国万一千户，赐钱二千万，黄金二百斤，剑二，安车一，乘马二驷。
夏，大旱。
六月，发三辅及郡国恶少年吏有告劾亡者，屯辽东。
秋，罢象郡，分属郁林、牂柯。
冬十一月，大雷。
十二月庚戌，丞相䜣薨。
六年春正月，募郡国徒筑辽东玄菟城。夏，赦天下。诏曰：“夫谷贱伤农，今三辅、太常谷减贱，其令以叔粟当今年赋。”
右将军张安世宿卫忠谨，封富平侯。
乌桓复犯塞，遣度辽将军范明友击之。
元平元年春二月，诏曰：“天下以农、桑为本。日者省用，罢不急官，减外徭，耕、桑者益众，而百姓未能家给，朕甚愍焉。其减口赋钱。”有司奏请减什三，上许之。
甲申晨，有流星，大如月，众星皆随西行。
夏四月癸未，帝崩于未央宫。
六月壬申，葬平陵。
赞曰：昔周成以孺子继统，而有管、蔡四国流言之变。孝昭幼年即位，亦有燕、盍、上官逆乱之谋。成王不疑周公，孝昭委任霍光，各因其时以成名，大矣哉！承孝武奢侈余敝师旅之后，海内虚耗，户口减半，光知时务之要，轻徭薄赋，与民休息。至始元、元凤之间，匈奴和亲，百姓充实。举贤良、文学，问民所疾苦，议盐、铁而罢榷酤，尊号曰“昭”，不亦宜乎！
原文翻译
汉昭帝,是汉武帝的少子。母亲是赵婕妤, 本以有奇女子气得宠, 及生昭帝,也有奇异——怀孕十四个月。具体事记载在《外戚传》。武帝末年,戾太子败,燕王旦、 广陵王胥都行为骄慢,后元二年二月武帝病重,遂立昭帝为太子,时年八岁。任侍中奉车都尉霍光为大司马大将军,受武帝遗诏辅佐少主。次日武帝病逝,二月十五日,太子继皇帝位。祭奠高祖祠庙。昭帝姐姐鄂邑公主增封汤沐邑,为长公主。供养在皇宫中。大将军霍光主持国政,领尚书事,车骑将军金日石 单、 左将军上官桀为其副。夏六月,赦天下。
秋七月,东方空中出现彗星。济北王刘宽有罪,自杀。赏赐长公主及宗室兄弟有差等, 追赠赵婕妤为皇太后,并为她修建云阳陵墓。
冬,匈奴侵入朔方,杀掠吏民。朝廷发兵屯于西河,左将军上官桀巡视北部边疆。
始元元年(前 86 )春二月,黄鹄栖息于建章宫太液池中,公卿以为是祥瑞的象征, 祝皇帝万寿无疆。赐各侯王、 列侯、 宗室的金钱,有差等。
三月二十三日,昭帝学耕于钅 句盾田。加封燕王、 广陵王与鄂邑长公主各一万三千户。
夏,为太后起园庙云陵。益州所属的廉头、 姑缯、 牂柯的谈指、 同并二十四邑皆反。朝廷派水衡都尉吕破胡召募吏民并征发犍为、 蜀郡的精勇士卒立即开赴益州前线,大破叛军。主管行政区划部门奏请河内归属冀州,河东归属并州。
秋七月,赦天下,赐百姓每百户一头牛及酒。大雨,山洪冲断渭桥。八月,齐孝王孙刘泽谋反,意图杀害青州刺史隽不疑,被发觉,都被诛。升辒不疑为京兆尹,赏钱百万。
九月二日,车骑将军金日石 单去世。闰十月, 朝廷派故廷尉王平等五人持符节巡行郡国,察举贤良,调查民间疾苦及冤案、 失职等事宜。冬温无冰。
二年春正月,大将军霍光、 左将军上官桀都以捕斩反虏重合侯马通有功加封。霍光为博陆侯,上官桀为安阳侯。从不在位的宗室中,举荐刘辟强、 刘长乐都为光禄大夫,辟强为长乐宫卫尉。三月,派使者赈贷无种子与粮食的贫民。秋八月,下诏说: “往年灾害多,今年蚕麦伤,所赈贷的种子、 粮食不予收债,并免去今年田租。”
冬,调遣习射士到朔方,派前曾有官职的吏将屯田于张掖郡。三年春三月,西北空出现彗星。秋,召募民户迁入云陵,并赐钱与田宅。
冬十月,凤凰集于东海,派使者到集凤地进行祈祷。
十一月初一日,日偏食。四年春三月二十五日, 立皇后上官氏。赦天下。辞讼在武帝后元二年前的,都自行撤销。夏六月,皇后祭祀高祖庙。赐长公主、 丞相、 将军、 列侯、 中二千石以下及郎、 吏、 宗室钱币,有所差别。迁移三辅富户到云陵,赏钱,每户十万。
秋七月, 下诏说: “由于近年年成不好,粮食缺乏,外流人口未能全返故里,过去曾令民供出马, 现停止执行。对于向京师各官府所供给的马匹, 皆减少数量。 ”
冬,派大鸿胪田广明击益州反叛。廷尉李种因犯故意纵容罪律而被处决。五年春正月,追赠皇太后之父为顺成侯。
夏阳男子张延年到北阙,自称为卫太子,以诬罔罪,腰斩。夏,撤销天下诸亭养母马及马高五尺六寸、 弩十石不允出关的禁令。六月,封皇后父骠骑将军上官安为桑乐侯。
诏书说: “朕以薄德而继承大统, 战战兢兢,早起晚睡,学习古代圣帝贤王的治理天下的论述,朕自通《保傅传》,而对《论语》、《尚书》、《孝经》还尚未融会贯通。现令三辅、 太常举贤良各二人,郡国文学高第各一人。赐中二千石以下至吏民爵级,有所差等。”撤销儋耳、 真番二郡。秋,大鸿胪田广明、 军正王平平定益州反叛,斩首及俘虏三万余人,缴获牲畜五万余头。
六年春正月,昭帝自耕于上林。二月,诏有司问郡国所荐举的贤良文学,向他们调查了解民间疾苦,决定终止盐、 铁、 酒的专卖权、 专利权。木 多中监苏武,武帝时曾出使匈奴,被匈奴拘禁十九年方回,不辱使命,坚持汉节,任命苏武为典属国,赐钱一百万。夏,旱,雩祭以求雨, 令民间暂不举火以抑阳助阴。
秋七月,免去酒类专卖官吏,令民按规定交租。卖酒一升交税四钱。鉴于边塞阔远,取天水、 陇西、 张掖郡各二县设置金城郡。
昭帝下诏说: “钩町侯毋波率领其将士人民平定反叛,斩首捕虏有功,现封毋波为钩町王。大鸿胪田广明将军指挥平叛有功,赐封关内侯,食封邑。 ”元凤元年(前 80 )春,长公主的供养甚为菲薄,再增加蓝田为她的汤沐邑。泗水戴王已去世,因无子,其封国被撤销,泗水王后宫有遗腹子刘火 爰,该国的相、 内史因不如实上奏,昭帝得知后甚为怜悯,就封火 爰为泗水王。泗水相及内史因不如实反映情况而被判入狱。三月,赏赐郡国所选有行义的涿郡的韩福等五人帛, 每人五十匹, 送回原里。下诏说: “朕不忍劳役韩福等以官职之事,希望他们谨修孝悌行义以为乡里楷模。通知郡县每年正月赐他们以羊酒进行慰问。对其中去世的赐衣、 被一套,并以猪羊进行祭奠。 ”
武都氐人造反, 朝廷派执金吾马适建、 龙额侯韩增、 大鸿胪田广明率领三辅、 太常的刑徒免去他们的罪刑,出击反叛。
夏六月,赦天下罪人。
秋七月三十日,日先偏食,后全食。
八月,改始元年号为元凤年号。
九月,鄂邑长公主、 燕王刘旦与左将军上官桀、 桀子骠骑将军上官安、 御史大夫桑弘羊等谋反, 俱被诛。原先,桀、 安父子与大将军霍光争权,想加害于霍光,就诈使人以燕王旦之名上书朝廷 “揭发”霍光的罪名。此时昭帝年十四岁,发觉其诈。后又有人诬告霍光,昭帝大怒道:“大将军国家忠臣,受先帝重托,敢有诬告者,定要问罪。 ” 霍光由此得以竭尽忠诚。其事记在燕王、 霍光传中。冬十月, 昭帝下诏说: “左将军安阳侯桀、 骠骑将军桑乐侯安、 御史大夫弘羊都屡以邪曲干预朝政,大将军不从其说,他们就心怀不满,阴与燕王勾结,设专使往来结成叛党。燕王派寿西长、 孙纵之等贿赂长公主,丁外人、 谒者杜延年、 大将军长史公孙遗等,传递密书,共同策划让长公主设酒宴请大将军霍光,乘机用伏兵将其杀死。随后征立燕王为天子,实为大逆不道。经稻田使者燕仓首先发觉,迅速报告大司农杨敞,杨敞急告谏大夫杜延年, 延年急奏明皇帝。丞相征事任宫亲手捕斩上官桀, 丞相少史王寿诱上官安入府门,一起诛杀,吏民才得以转危为安。为此封杜延年、 任宫、 王寿为列侯。 ” 诏书又说: “燕王利令智昏,前与齐王子刘泽等为逆,当时对其罪行抑而不扬,是希望他能改过自新,今乃与长公主及左将军桀等阴谋危害宗庙, 燕王及长公主皆已伏法,现赦免燕王太子,长公主子文信及宗室子参与燕王、 上官桀等谋反的直系当连坐的,都免予刑戮,皆废为平民。其部属受上官桀等欺蒙而被裹胁参加叛逆,但没有具体事实在案的,都免予刑事处分。 ”
二年夏四月,昭帝从建章宫迁入未央宫,大宴群臣。赐郎从官帛,赐宗室子钱,每人二十万。吏民献纳牛酒的赐帛,每人一匹。
六月,赦天下。下诏说: “朕悯百姓不足,前年减省转漕三百万石。适当节省自乘舆马及苑马,以补充三辅及边郡驿马。现令郡国不得收取今年马口钱,三辅、 太常应允许在交税时,菽、 栗可以当赋钱。 ”
三年春正月,泰山有大石自行起立,上林苑有柳树枯僵又重披绿叶。免去中牟苑穷困户的税收。下诏说: “前段民遭水灾,口粮甚为困难,朕调出国库粮食,派专人赈济困难户。现再免去第四年应上交的漕粮。三年以前所发放的赈贷,出自朕亲自所赐,边郡受犁牛的屯田徙民不交债款。 ”
夏四月,少府徐仁、 廷尉王平、 左冯翊贾胜胡都犯有纵容反叛之罪,徐仁自杀,王平、 贾胜胡都腰斩。
冬,辽东乌桓反。派中郎将范明友为度辽将军,率领北边七郡卒二千骑前往平定。
四年春正月初二日,昭帝加元冠,参谒高祖庙。赐各侯王、 丞相、 大将军、 列侯、 宗室下至吏民金帛及牛酒, 各有差等。赐中二千石以下及天下臣民爵级,停止交纳第四年、 第五年的人口赋。三年以前更赋未交的, 都免交。下令天下欢宴五天。
二月二十一日,丞相田千秋去世。夏四月, 昭帝下诏说: “度辽将军明友以任羌骑校尉时率领羌王侯君长以下出击益州反虏,后又率领羌军出击武都反氐,今破乌桓,斩俘甚众,有功。特封明友为平陵侯。平乐监傅介子持节出使,诛斩不服汉朝的楼兰王安,将其首级悬挂北阙,现封为义阳侯。 ”五月,孝文庙正殿发生火灾,昭帝及群臣都穿素服,派中二千石带领五校士卒进行复修, 六日竣工。太常及朝令丞郎均以渎职问罪,适逢大赦,太常辽阳侯德免罪为平民。
五年春正月,广陵王进都朝拜,增封其国一千户,赐钱二千万、 黄金二百斤、剑二柄、 安车一辆、 乘马八匹。夏,大旱。
六月,派遣三辅及各郡的青少年罪犯因告发而逃亡的人去屯戍辽东。秋,撤销象郡,分属于玉林、 �柯郡。冬,十一月,大雷。十二月初六日,丞相王欣去世。六年春正月,招募郡国犯人筑辽东玄菟城。夏, 赦免天下罪人。下诏说:“大凡谷贱则伤农,今三辅、 太常各地粮价下跌,特令各地可以用粮食作赋钱交纳。 ”
右将军张安世忠诚谨慎执行肃卫,封为富平侯。
乌桓再次侵犯边塞,派度辽将军范明友领兵追击。
元平元年(前 74 )春二月,昭帝下诏书说: “天下以农桑为本。前段曾经节省开支,裁减冗员, 减少额外赋徭,于是从事农桑的人数增加,但百姓仍不能自给自足, 朕深感不安。现决定减去口赋钱。 ” 有司奏请减免十分之三,皇上同意。二月十七日, 晨有流星, 大如月, 众星随流星西行。
夏四月十七日,昭帝逝世于未央宫,六月七日,葬于平陵。
班固评论:昔日周成王以孺子继承大统,而有管、 蔡四国流言,诬蔑摄政辅幼主的周公。昭帝幼年继帝位,亦有燕、盍、 上官谋逆,诋毁摄政辅幼主的霍光。成王不疑周公,昭帝委任霍光。君臣都能各在自己人的时代而成名, 这都了不起啊 ! 昭帝承汉武帝好大喜功、 穷兵黩武之后,国内经济萧条, 人口减少一半,而霍光能突出当务之急,轻徭薄赋,与民休息。至始元、 元凤年间, 外与匈奴和亲,内使百姓充实。并推举贤良文学,询问民间疾苦,罢除盐铁酒类专卖,不与民争利,谥号为 “昭” ,是十分恰当的啊 !
作者简介
班固（建武八年32年－永元四年92年）东汉官吏、史学家、文学家。史学家班彪之子，字孟坚，汉族，扶风安陵人（今陕西咸阳东北）。除兰台令史，迁为郎，典校秘书，潜心二十余年，修成《汉书》，当世重之，迁玄武司马，撰《白虎通德论》，征匈奴为中护军，兵败受牵连，死狱中，善辞赋，有《两都赋》等。